Șefa UPU SMURD Iași: "Fiecare zi ne demonstrează că se poate și mai rău. Mai multe ore am ventilat manual un pacient".
Situația din spitalele din România este din ce în ce mai gravă. Numărul persoanelor internate în secțiile ATI este în creștere. Șefa UPU SMURD Iași dezvăluie că, din cauza numărului insuficient de ventilatoare, a fost nevoie ca un pacient să fie ventilat manual timp de mai multe ore. În ultimele 24 de ore, aproape 19.000 de oameni au fost diagnosticați cu COVID-19 în România.
"Dacă credeam că mai rău nu se poate, fiecare zi ne demonstrează că se poate și mai rău. Ne-am început dimineața cu 20 de pacienți de terapie intensivă, 11 intubați, 7 ventilați non-invaziv și 2 pe flux mare de oxigen. Toți sunt tratați în terapie intensivă și au forme foarte severe, dar sunt din ce în ce mai tineri – cel mai tânăr are 27 de ani.Pentru că nu mai existau ventilatoare am ventilat mai multe ore, undeva între 7 fără un sfert și 11 fără un sfert, unul din pacienți, pe balon. Asta înseamnă că forța și mecanica respiratorie au fost suplinite de munca unui insistent, infirmier și brancardier, pe rând. Evident, nu e un lucru care e destinat unui membru al echipei ci unui aparat", spune Diana Cimpoeșu, medic șef UPU SMURD Iași.Numărul paturilor ATI, insuficient"Am reușit să transferăm 2 pacienți către Spiridon și Lețcani. Situația rămâne gravă, sunt 10 pacienți pe surse de oxigen pentru care nu există locuri, depășesc capacitatea județului Iași, care oricum a fost crescută cât de mult s-a putut, cu eforturi în toate spitalele. Speranța vine către ziua de mâine în care vor fi puse în funcțiune alte câteva paturi ATI la Lețcani. Până atunci pacienții continuă să vină și continuă să se agraveze în spitale care nu mai au capacități de Terapie Intensivă", a mai declarat șefa UPU SMURD Iași.90% dintre pacienții cu forme grave sunt nevaccinați"Peste 90% sunt nevaccinați. Tânărul de 27 de ani cu formă extrem de severă și complicații multiple, necesită o terapie extrem de susținută pentru o șansă minimă de a reveni, de a respira singur și a rămâne în viață.Noi suntem doar o bucățică din sistem. O bucățică greu încercată. Cifrele din primele trei săptămâni ale lunii octombrie egalează luna de vârf, luna martie a acestui an. Extrem de mulți pacienți, solicitare enormă pentru noi. Aproape toate spațiile UPU sunt cu pacienți Covid, am tratat însă și pacienți grav, non-Covid. E foarte greu să facem față", mai spune medicul.